CELEX: 62018TN0337
Language: et
Date: 2018-06-01 00:00:00
Title: Kohtuasi T-337/18: 1. juunil 2018 esitatud hagi – Laboratoire Pareva versus komisjon

201807270072025332018/C 285/523372018TC28520180813ET01ETINFO_JUDICIAL20180601363721Kohtuasi T-337/18: 1. juunil 2018 esitatud hagi – Laboratoire Pareva versus komisjon
 ---documentbreak--- C2852018ET3610120180601ET00523613721. juunil 2018 esitatud hagi – Laboratoire Pareva versus komisjon
   (Kohtuasi T-337/18)2018/C 285/52Kohtumenetluse keel: inglise
      Pooled
   
   
      Hageja: Laboratoire Pareva (Saint Martin de Crau, Prantsusmaa) (esindajad: advokaadid K. Van Maldegem ja S. Englebert)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
            —
         
         
            tunnistada hagiavaldus vastuvõetavaks ja põhjendatuks;
         
      
            —
         
         
            tühistada Euroopa Komisjoni 20. aprilli 2018. aasta rakendusotsus (EL) 2018/619 (
                  1
               ), millega jäetakse heaks kiitmata olemasoleva toimeaine PHMB (1415; 4.7) kasutamine tooteliiki 1, 5 või 6 kuuluvates biotsiidides vastavalt määrusele 528/2012 (
                  2
               ) („vaidlustatud otsus“); ja
         
      
            —
         
         
            mõista kohtukulud välja kostjalt.
         
      
      Väited ja peamised argumendid
   
   Hageja esitab oma hagi põhjenduseks kolm väidet.
   Hageja väidab, et kostja võttis vaidlustatud otsuse vastu Euroopa Liidu toimimise lepingut (ELTL), ELi teisest õigust ja ELi põhimõtteid rikkudes. Seetõttu palub hageja vaidlustatud otsus tühistada järgneval kolmel põhjusel.
   
            1.
         
         
            Esimese väite kohaselt on oluliselt rikutud menetlusnorme:
            
                     —
                  
                  
                     kostja ei ole järginud menetlusetappe, mis olid nõutavad enne vaidlustatud otsuse vastuvõtmist. Kostja on oluliselt rikkunud komisjoni 4. augusti 2014. aasta delegeeritud määruse (EL) nr 1062/2014 (
                           3
                        ) artikli 6 lõike 7 punktides a ja b sätestatud menetlusnorme, mille järgimine oleks võinud kaasa tuua teistsuguse tulemuse.
                  
               
      
            2.
         
         
            Teise väite kohaselt on tehtud ilmseid hindamisvigu:
            
                     —
                  
                  
                     kostja on teinud ilmse hindamisvea, kuna võttis PHMB-le hinnangu andmisel arvesse asjassepuutumatuid faktoreid ega kaalunud piisavalt ja nõuetekohaselt hageja PHMB-le spetsiifilisi ja asjaomaseid faktoreid.
                  
               
      
            3.
         
         
            Kolmanda väite kohaselt on rikutud ELi õiguse aluspõhimõtteid ja kaitseõigusi:
            
                     —
                  
                  
                     kostja ei taganud hagejale täielikku, asjakohast ja tõhusat võimalust esitada menetluse käigus oma märkusi.
                  
               
      (
         1
      )	Komisjoni 20. aprilli 2018. aasta rakendusotsus (EL) 2018/619, millega jäetakse heaks kiitmata olemasoleva toimeaine PHMB (1415; 4.7) kasutamine tooteliiki 1, 5 või 6 kuuluvates biotsiidides (ELT 2018, L 102, lk 21).
   (
         2
      )	Euroopa Parlamendi ja nõukogu 22. mai 2012. aasta määrus (EL) nr 528/2012, milles käsitletakse biotsiidide turul kättesaadavaks tegemist ja kasutamist (ELT 2012, L 167, lk 1).
   (
         3
      )	Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT 2014, L 294, lk 1).